Leonotis

Ny Leonotis dia vondron-karazana zavamaniry mamony ao amin' ny fianakaviana Lamiaceae ao amin' ny filaharana Lamiales. Teratany aty Afrika trôpikaly sy eto Madagasikara ary any amin' ny tapany atsimo amin' i India ny karazana iray atao hoe Leonotis nepetifolia. Novolena ka mety tsara manerana ny ankamaroan' ny faritra trôpikaly izy io. Tsy hita raha tsy ao Afrika Atsimo (faritra) sy ao Afrika Atsinanana karazana hafa. I Robert Brown no nanome ny anarana hoe Leonotis an' ireo zavamaniry ireo tamin' ny taona 1810 tao amin' ny Prodromus Florae Novae Hollandiae et Insulae Van Diemen. Midika hoe "sofin' ny liona" io anarana io.

Santionany iray amin' ny Leonotis ocymifolia izay nomena anarana tany am-boalohany hoe Leonotis leonitis no karazana filamatra ho an' ilay vondron-karazana. Izy io dia santionany amin' ny Leonotis ocymifolia var. ocymifolia. Toa somary misy fiantraikany any amin' ny fitatitra sy ny atidoha ny fihinanana Leonotis leonurus sy Leonotis nepetifolia nefa tsy miteraka fiankinan-doha, na dia tsy tena mahery fiantraikany ohatra amin' ny rongony Cannabis.

 Karazana 
Inty ny lisitry ny karazana araka ny The Plant List (15 Aogositra 2019) :

 Leonotis decadonta Gürke
 Leonotis goetzei Gürke
 Leonotis grandis Iwarsson & Y.B.Harv.
 Leonotis leonurus (L.) R.Br.
 Leonotis myricifolia Iwarsson & Y.B.Harv.
 Leonotis myrothamnifolia Iwarsson & Y.B.Harv.
 Leonotis nepetifolia (L.) R.Br.
 Leonotis ocymifolia (Burm.f.) Iwarsson
 Leonotis pole-evansii Hutch.